Reacția Rusiei în fața solicitărilor lui Joe Biden privind eliberarea lui Navalnîi: "Este un ton foarte agresiv și neconstructiv".
Administraţia Vladimir Putin a respins, vineri, apelurile preşedintelui SUA, Joseph Biden, privind eliberarea lui Aleksei Navalnîi, liderul opoziţiei ruse. Joe Biden: "Condamnarea lui Aleksei Navalnîi şi eforturile ruse de reprimare a libertăţii de exprimare şi de participare la manifestaţii paşnice ne preocupă profund". Rusia: "Este vorba de un ton foarte agresiv și neconstructiv".
"Statele Unite şi Rusia au convenit să prelungească Noul Tratat privind Reducerea Armamentului Strategic (Noul START) cu cinci ani. (…) În acelaşi timp, i-am spus clar preşedintelui Putin, într-o manieră foarte diferită de cea a predecesorului meu, că s-au încheiat zilele în care Statele Unite asistau pasiv la acţiuni agresive – interferenţe în alegerile noastre, atacuri cibernetice, otrăvirea propriilor cetăţeni. Nu vom ezita să prezentăm Rusiei costurile acestor acţiuni şi să ne apărăm interesele vitale", a declarat Joseph Biden."Condamnarea motivată politic a lui Aleksei Navalnîi şi eforturile ruse de reprimare a libertăţii de exprimare şi de participare la manifestaţii paşnice ne preocupă profund pe noi şi comunitatea internaţională", a subliniat liderul de la Casa Albă.Rusia: "Este vorba de un ton foarte agresiv și neconstructiv"Preşedinţia Rusiei a respins criticile lui Joseph Biden. "Este vorba de un ton foarte agresiv şi neconstructiv. Orice sugestie privind ultimatumuri este inacceptabilă", a reacţionat Dmitri Peskov, purtătorul de cuvânt al Kremlinului.O instanţă judiciară din Moscova a decis, marţi, condamnarea la trei ani şi şase luni de închisoare a lui Aleksei Navalnîi, liderul opoziţiei ruse, pentru încălcarea condiţiilor unei sentinţe cu suspendare.